Holbergprisen i skolen

Holbergprisen i skolen er en nasjonal forskningskonkurranse for elever i den videregående skolen innenfor fagfeltene samfunnsfag, humaniora, juss og teologi.

Hvert år deltar inntil 20 videregående skoler, og rundt 700 elever fra hele landet i konkurransen. Elevene kan fritt velge tema for forskningsprosjektet, og i løpet av forskningsprosessen vil de motta veiledning fra etablerte forskere. De tre beste elevbidragene blir premiert med kr. , kr.  og kr. . I tillegg deles det også ut en lærerpris til en lærer som har utmerket seg som en positiv ressurs for sine elever i arbeidet med prosjektene.

Bakgrunn 
Holbergprisen i skolen ble opprettet av Stortingen i 2003, som en del av Holbergprisens aktiviter. Formålet med Holbergprisen i skolen er å stimulere barn og unge til å bli interessert i humaniora, samfunnsfag, juss og teologi og å rette søkelyset på forskning innenfor disse fagfeltene. Hvert år inviteres derfor elever ved landets videregående skoler til å gjennomføre et forskningsarbeid med hjelp fra etablerte forskere. Skoleåret 2018/2019 fikk Holbergprisen i skolen økte bevilninger fra Kunnskapdepartementet, og muligheten til å utvide antall deltakerskoler fra 12 til 20, og følgelig antall elever fra rundt 500 til 700. Deltakerskolene blir valgt ut av en fagjury basert på søknaden som skolen sender inn.  Søknadsfristen er 1. oktober hvert år. Fagjuryen er også ansvarlig for sluttvurderingen av alle bidragene som kommer inn, og kårer vinnerbidragene for Holbergprisen i skolen. I tillegg bestemmer fagjuryen hvem som skal motta årest lærerpris.

Målsetting 
Målet med Holbergprisen i skolen er å øke interessen for humanistiske og samfunnsvitenskapelige fag blant unge. Gjennom å utvikle og fullføre egne prosjekt med hjelp fra etablerte forskere vil elevene få en større forståelse for akademisk forskning innenfor disse fagområdene. De vil bli kjent med tidligere forskning, aktuelle temaer, vitenskapelige metoder og ulike utfordringer knyttet til å arbeide med et vitenskapelig prosjekt. Deltakelsen er også studieforberedende og kan knyttes opp mot læreplanen i de aktuelle fagene.

Lærerprisen 
Holbergprisen i skolen deler hvert år ut en lærerpris. Prisen tildeles lærere som har vært en viktig faglig ressurs og inspirasjonskilde for elevene, og som har bidratt med å skape interesse for forskning blant elever i den videregående skolen. Juryens avgjørelse er basert på rapporten som læreren leverer. I rapporten redegjør læreren for hvordan arbeidet med Holbergprisen i skolen har blitt gjennomført, og hvilke erfaringer prosjektet har gitt elevene og lærerne ved hans/hennes skole. Mottakeren av lærerprisen får en pengegave på  norske kroner.

Prisvinnere

Referanser

Eksterne lenker 
 https://www.holbergprisen.no/his

Holbergprisen